Diari Oficial de la Generalitat Valenciana


Sumari del DOGV 5839, del 01-09-2008 (2008/9177)

Divorci contenciós 001518/2006. Notificació de la sentència a José Cuesta Dolz.
-------------------------------------------------------------------------------

### Dades del document

Número de DOGV
:   5839

Data del DOGV
:   01-09-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/9177


Data del document
:   15-07-2008

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Divorci contenciós 001518/2006. Notificació de la sentència a José Cuesta Dolz. [2008/9177]  
Part demandant: Begoña González Zurriaga.  
Part demandada: José Cuesta Dolz.  
Sobre: divorci contenciós.  
En el judici referenciat, s'ha dictat la resolució que té la part dispositiva que és del tenor literal següent:  
«Dispositiva  
Que amb l'estimació de la demanda plantejada per Begoña González Zurriaga, representada pel procurador Francisco Javier Baixauli Martínez, contra José Cuesta Dolz, declarat en rebel·lia, declare dissolt, per causa de divorci, el matrimoni contret pels esmentats cònjuges, amb tots els efectes legals, i acorde l'adopció de les mesures definitives següents:  
1. L'atribució de la guarda i custòdia del fill menor del matrimoni, Cristian, a sa mare, però exerciran conjuntament ambdós progenitors la pàtria potestat (responsabilitat parental) sobre este.  
2. José Cuesta Dolz podrà estar en la companyia del seu fill menor de la forma que concerte amb la demandant, i en la conjuntura del desacord, el tindrà els caps de setmana alterns, des de les 20.00 hores del divendres fins a les 20.00 hores del diumenge, juntament amb la meitat de les vacances d'estiu, Nadal i Setmana Santa. El còmput vacacional es dividirà en dos períodes, passarà la primera meitat amb un progenitor i la segona amb l'altre, i el pare elegirà els anys parells i els imparells la mare, amb obligació d'entrega i recollida pel pare en el domicili matern.  
3. José Cuesta Dolz contribuirà com a prestació per aliments pel fill del matrimoni, que pagarà a l'esposa, per mesos anticipats i dins dels 5 primers dies de cada mes, la quantitat mensual de dos-cents cinquanta euros (250 euros), suma pecuniària que serà anualment actualitzada segons la variació que experimente en relació amb l'IPC, junt amb la meitat de les despeses extraordinàries necessàries del menor, a l'igual que els convenients consensuats per ambdues parts o, si s'escau, prèvia decisió judicial.  
4. S'acorda la dissolució del règim econòmic matrimonial de societat de guanys.  
Tot això sense fer una especial condemna en les costes d'este procediment.  
I una vegada siga ferma esta resolució, remeteu testimoniança d'esta al Registre Civil on figure inscrit el matrimoni, per a la seua anotació marginal.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà en el llibre corresponent, i es durà testimoniança d'esta a les actuacions originals, cosa que es notificarà a les parts, i feu-los saber que contra esta sentència podran preparar en este jutjat recurs d'apel·lació, dins dels 5 dies següents de la notificació. Ho pronuncie, mane i firme.»  
Publicació. L'anterior sentència l'ha llegida i publicada el magistrat jutge que la va dictar, en legal forma, i en el dia de la data. En done fe.  
En atenció al desconeixement de l'actual domicili o residència de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del jutjat per a dur a efecte la diligència de notificació de la sentència a José Cuesta Dolz.  
València, 15 de juliol de 2008.- El secretari judicial: Rafael Roselló Sobrevela.